recursal/SuperWikiNEXT-32B huggingface dataset:
**பிரியா காம்ப்ளி** (*Priya Kambli*) இந்தியாவைச் சேர்ந்த ஒரு புகைப்படக் கலைஞர் ஆவார். 1975 ஆம் ஆண்டில் இவர் பிறந்தார்.

ஆரம்ப வாழ்க்கை மற்றும் கல்வி
----------------------------

அமெரிக்க மாநிலமான லூசியானாவின் லஃபாயெட்டு நகரத்திலுள்ள லூசியானா பல்கலைக்கழகத்தில் நுண்கலை படிப்பில் இளங்கலை பட்டமும், அமெரிக்காவின் இயூசுட்டன் பல்கலைக்கழகத்தில் நுண்கலை படிப்பில் முதுகலைப் பட்டமும் பெற்றார்.

தொழில்
------

இயூசுட்டன் நுண்கலைகள் அருங்காட்சியகம், லைட் ஒர்க் புகைப்பட மையம் மற்றும் தற்கால புகைப்பட அருங்காட்சியகம் ஆகியவற்றில் பிரியா காம்ப்ளியின் படைப்புகள் சேகரிக்கப்பட்டுள்ளன. 

காம்ப்ளி அமெரிக்க மாநிலமான மிசூரி மாநிலத்தில் உள்ள துரூமன் மாநிலப் பல்கலைக்கழகத்தில் கலைப் பேராசிரியராக பணியில் உள்ளார்.
இந்நகரத்தின் கன்சாசு நகரத்திலும் கன்சாசு நகர கலைஞர்கள் கூட்டணி என்ற இலாப நோக்கற்ற அமைப்பிலும் இவரது படைப்புகள் காட்சிப்படுத்தப்பட்டுள்ளன.

மேற்கோள்கள்
-----------

1. 1 2  "Priya Kambli | Museum of Contemporary Photography". *www.mocp.org*.
2. 1 2 3  "Light Work Collection / Artwork / Me (Flour) [3702]". *collection.lightwork.org*.
3. ↑  "Priya Kambli: Kavi (Silver Chumcha)". *mfah.org*.
**பிரியா பிரகாஷ் வாரியர்** என்வர் ஒரு மலையாள திரைப்பட நடிகையாவார். கேரளா திருச்சூரில் பிறந்த இவர்.மார்ச் 03, 2018 -ல், ஓமர் லுலு இயக்கி வெளிவந்த ஒரு அடார் லவ் திரைப்படத்தின் மூலம் அறிமுகமானார்.

**ப்ரியா பிரகாஷ் வாரியர்** மலையாள திரைப்படமான ஒரு அடார் லவ் படத்தின் பாடல்கள்  சமூக ஊடகங்களில் பரபரப்பை ஏற்படுத்தியது.

நான் நடிகை ஸ்ரீதேவியின் ரசிகை எனக் கூறுகிறார் பிரியா வாரியர்.

பாடகி
-----

செப் 2019 ல் வெளியான 'ஃபைனல்ஸ்' என்ற மலையாள படத்தில் ' நீ மழவில்லு போலென்' என்ற பாடலை, பாடகர் நரேஷ் ஐயருடன் பாடியதின் மூலம் அவர் ஒரு பாடகியாகவும் மாறியுள்ளார்.

நடித்த திரைப்படங்கள்
--------------------

| எண்   | படங்கள்   | வெளியான வருடம் | மொழி  |
| --- | --- | --- | --- |
|   1 | ஒரு அடார் லவ் | 14 பிப் 2019 | மலையாளம் |
| 2 | ஸ்ரீதேவி பங்களா | 02 டிச 2020 | ஹிந்தி |
|   3 | விஷ்ணு பிரியா | 06 மே 2020 |  |
| 4 | நிதின் 28 | 25 டிச 2020 |  |
| 5 | கிரிக் லவ் ஸ்டோரி | 14 பிப் 2019 | கன்னடா |
| 6 | தனஹா | 02 நவ 2018 |  |
| 7 | லவர்ஸ் டே | 14 பெப் 2014 | தெலுங்கு |
| 8 |  |  |  |

குறிப்புகள்
-----------

1. ↑   இந்தியா டுடே
2. ↑   இந்தியா டுடே
ரைக்ஸ்ஃபியூரர் எஸ்எஸ் வாகனக் கொடி
**ரைக்ஸ்ஃபியூரர் எஸ் எஸ்** (About this sound**Reichsführer-SS** (உதவி·தகவல்)) சிறப்பு பதவியாக ஜெர்மனியில் 1925 லிருந்து 1945 வரையுள்ள இடைப்பட்டக் காலத்தில் சுத்ஸ்டாஃபல் (எஸ் எஸ்-SS) படைப்பிரிவினரின் அதிகபட்ச அதிகாரம் கொண்டப் பதவியாக பயன்படுத்தப்பட்டது. 1926 இல் *பெர்ச்டோல்ட்* என்பவரால் இப்பதவி அறிமுகப்படுத்தப்பட்டது. அதன் பின் 1929 முதல் ஹைன்ரிச் இம்லர் இப்பதவியை வகித்தார். *எஸ் எஸ்* அமைப்பின் தலைமைத் தளபதி நிலையைக் குறிக்கும் இச்சொல் சாதாரணமாக 1934 வரை அழைக்கப்பட்டு வந்த்து. ஹைன்ரிச் இம்லர் ஸ்ட்ரோமப்டேலுங் ( எஸ் ஏ-SA) அமைப்பினருக்கும் அதன் தலைவர் *எர்னஸ்ட் ரோம்* என்பவருக்கும் எதிராக நிகழ்த்திய நீள் கத்திகளுடைய இரவு (*Night of the Long Knives*) என்ற நிகழ்வுக்குப் பின்னர் இப்பதவி ஜெர்மன் இராணுவ உயர் தளபதியின் பதவி (ஜெனரல் பீல்டு மார்ஷல்) அளவுக்கு முக்கியத்துவம் வாய்ந்த பதவியாக கருதப்பட்டது. ஒரே காலத்தில் எவரும் *ரைக்ஸ்ஃபியூரர்* மற்றும் *எஸ் எஸ்* தலைமை என்ற இரு பதவிகளையும் வைத்திருந்ததில்லை இதை நிருபித்தவர் இம்லர் மட்டுமே.

பதவி வகித்தவர்கள்
-----------------

1925 முதல் 1945 வரையள்ள *20* வருட காலங்களில் இப்பதவியை *5* பேர் வகித்தனர் அதில் *இருவர்* மட்டுமே எஸ் எஸ் அமைப்பிலிருந்து வந்தவர்கள் அதில் *ஒருவர்* ஹைன்ரிச் இம்லர் (1929-1945). கடைசியாக பதவி வகித்தவர் *கார்ல் ஹன்க* (1945) இவர் இரஷ்யப் படையினரால் போரில் கொல்லப்பட்டார்.

* ஜூலியஸ் ஷ்ரெக் (1925–1926)
* ஜோசப் பெர்க்டோல்ட் (1926–1927)
* எர்ஹார்ட் ஹைடன் (1927–1929)
* ஹைன்ரிச் ஹிம்லர் (1929–1945)
* கார்ல் ஹன்க (1945)

குறிப்புகள்
-----------

1. ↑  Kershaw 2008, ப. 316.
2. ↑  McNab 2009, ப. 16, 17.

சான்றுகள்
---------

* Flaherty, T. H. (1988). *The Third Reich: The SS*. Time-Life Books, Inc. பன்னாட்டுத் தரப்புத்தக எண்:0-8094-6950-2.
* Kershaw, Ian (2008). *Hitler: A Biography*. New York: W. W. Norton & Company. பன்னாட்டுத் தரப்புத்தக எண்:978-0-393-06757-6. .
* McNab, Chris (2009). *The SS: 1923–1945*. Amber Books Ltd. பன்னாட்டுத் தரப்புத்தக எண்:978-1-906626-49-5.
* Windrow, Martin (1982). *The Waffen-SS*, Osprey Publishing Ltd. ISBN 0-85045-425-5
**போயிங்** (முன்னதாக மக்டொனல் டக்ளசு) **சி-17 குளோப்மாஸ்டர் III** (**Boeing C-17 Globemaster III**) ஆனது மிகப்பெரிய ராணுவ போக்குவரத்து வானூர்தியாகும். மக்டொனால் டக்ளசு நிறுவனத்தால் 1980-1990 காலகட்டத்தில் அமெரிக்க வான்படைக்காக வடிவமைக்கப்பட்டு மேம்படுத்தப்பட்டது. சி-17 மூலம் சரக்கு மற்றும் ராணுவ வீரர்களை உலகின் எந்த போர்த்தளத்திற்கும் துரிதமாக கொண்டு செல்ல முடியும். மேலும் வழமையான போக்குவரத்து முறைகள் மூலம் செல்ல இயலாத இடங்களிலிருந்து பிணியாளர்களை மருத்துவ முகமைக்கு கொண்டு செல்லவும் அத்தியாவசியப் பொருட்களை பேரிடர்ப் பகுதிவாழ் மக்களுக்களிக்கவும் இவ்விமானம் பயன்படுத்தப்படுகிறது. இந்த விமானத்தின் பெயரானது, முற்றிலும் தொடர்பற்ற இருவேறு ஐக்கிய அமெரிக்க ராணுவ சரக்கு விமானங்களின் பெயர்களை மூலமாகக் கொண்டுள்ளது. அவ்விமானங்கள் முறையே டக்ளசு சி-74 குளோப்மாஸ்டர் மற்றும் டக்ளசு சி-124 குளோப்மாஸ்டர் II ஆகியனவாகும்.

சி-17 விமானம் ஐக்கிய அமெரிக்க, ஐக்கிய இராச்சிய, ஆத்திரேலிய, கனடா, நேடோ, கத்தார் வான்படைகளால் இயக்கப்படுகிறது. ஐக்கிய அரபு எமிரேட்டுகளும் இந்தியாவும் இவ்வகை விமானங்கள் வாங்க முடிவெடுத்துள்ளன.

மேற்கோள்கள்
-----------

1. ↑  Fa8614-06-d-2006 (22 June 2010). "Department of Defense Web Site". DOD.

வெளி இணைப்புகள்
---------------

* 

விக்கிமீடியா பொதுவகத்தில்,  
 ***C-17 Globemaster III***   
என்பதின் ஊடகங்கள் உள்ளன. 

* போயிங் நிறுவன வலைத்தளத்தில் சி-17 பக்கம்
**போரம்மா உனையன்றி யாரம்மா** என்பது ஒரு ஈழப் போராட்டப் பாடல். இப்பாடலை குமாரசாமி, பார்வதி சிவபாதம் இருவரும் இணைந்து பாடியிருந்தார்கள்.

இசை
---

இப்பாடலுக்கான இசையில் பாரம்பரிய உடுக்கு இசைக்கருவி பயன்படுத்தப்பட்டுள்ளது.

பாடல் வரிகள்
------------

போரம்மா  

உனையன்றி யாரம்மா

செந்தணலில் வெந்திடினும் எங்கள்பகை கொல்வோம்  

தேடிவரும் எங்கள்பகை ஓடிவிடச் செய்வோம்  

ஓடிவிடச்செய்வோம் ஓடிவிடச்செய்வோம்  

அண்ணன்பெயர் சொல்வோம் அச்சமில்லை என்போம்  

அண்ணன்பெயர் சொல்வோம் அச்சமில்லை என்போம்  

அண்ணன்பெயர் சொல்வோம் அச்சமில்லை என்போம்  

இங்கு தமிழ்ஈழமது பொங்கிவர வெல்வோம்

அண்ணன் பிரபாகரனின் கண்ணில் எழும்பொறிகள்  

ஆணையிடும் போதினிலே ஆடும் கரும்புலிகள்  

ஆடும் கரும்புலிகள் ஆடும் கரும்புலிகள்  

வெண்சபதம் செய்வோம் வெடிகளென ஆவோம்  

வெண்சபதம் செய்வோம் வெடிகளென ஆவோம்  

வெண்சபதம் செய்வோம் வெடிகளென ஆவோம்  

எங்களுயிர் தந்தெமது எதிரிகளைக் கொல்வோம்

மின்னல் தன்னைக் கண்ணில் கொண்டு  

வீசும் காற்றின் வேகம் கொண்டு  

மண்ணில் வந்த வேங்கையம்மா போரம்மா  

மண்ணில் வந்த வேங்கையம்மா -நாங்கள்  

மண்ணில் வந்த வேங்கையம்மா

அண்ணன்சொன்ன வேதம் கேட்டு  

விண்ணைக்கூட மண்ணில் வீழ்த்தி  

ஆடும் கரும்புலிகளம்மா போரம்மா  

ஆடும் கரும்புலிகளம்மா -நாங்கள்  

ஆடும் கரும்புலிகளம்மா -நாங்கள்  

ஆடும் கரும்புலிகளம்மா
கலந்தரால் மூக்கனாங்கயிறு இடப்பட்ட நிலையில் ஒரு கரடி
**கலந்தர் மக்கள்** என்பவர்கள் கரடிகளை காட்டி வித்தை காட்டும் ஒரு நாடோடி சமூகத்தினர் ஆவர். இவர்கள் சுமார் 400 ஆண்டுகளுக்கு முன் பாரசீகத்தில் இருந்து வந்த முஸ்லீம்கள் ஆவர். இவர்கள் வேட்டைக்காரர்களிடம் இருந்து கரடி குட்டிகளை வாங்கி அவற்றை பழக்கி வைத்திருப்பர். பழுக்க காச்சிய இரும்பு கம்பியால் கரடிகுட்டிகளின் கோரைப்பற்களை உடைத்து, அதன் மூக்கில் துளையிட்டு மூக்கனாங்கயிற்றை மாட்டி விடுகின்றனர். ஆண் கரடிகளை கட்டுப்பாட்டில் வைக்க அவற்றிற்கு ஆண்மை நீக்கம் செய்துவிடுகின்றனர். இந்த கரடிகளை அழைத்துக்கொண்டு ஊரூராகச் சுற்றும் இவர்கள் கரடியின் முடி, நகம் ஆகியவற்றை வைத்திருப்பது நற்பேறு என்ற நம்பிக்கை வைத்திருக்கும் மக்களிடம் விற்றும், கரடிகளை காட்டியும் வாழ்கினறனர். தற்போது இவர்களிடம் இருந்து கரடிகளை மீட்டு ஆக்ராவில் காப்பகம் அமைத்து பாதுகாக்க வைல்ட் லைப் எஸ்.ஓ.எஸ் என்ற விலங்குகள் நல அமைப்பு முயற்சி எடுத்து இந்த கலந்தர் மக்களுக்கு மறுவாழ்வு பணிகளையும் மேற்கொண்டு வருகின்றது.

வெளி இணைப்புகள்
---------------

வைல்ட் லைப் எஸ். ஓ. எஸ் இன் இணையதளம் பரணிடப்பட்டது 2016-03-13 at the வந்தவழி இயந்திரம்

மேற்கோள்கள்
-----------

1. ↑  ஆக்ராவில் கரடிகளுக்கு உலகில் மிகப்பெரிய காப்பகம், தி இந்து (தமிழ்) 15 சனவரி, 216
பாய்ம இயக்கவியலில், **தேக்க அழுத்தம்** (*Stagnation pressure*) (அல்லது மொத்த அழுத்தம்) என்பது பாய்விலிருக்கும் தேக்கப்புள்ளியிலிருக்கும் நிலை அழுத்தம் ஆகும்.

ஒரு தேக்கப்புள்ளியில் பாய்மத் திசைவேகம் சுழியமாகும், மேலும் பாய்வின் அனைத்து இயக்க ஆற்றலும் அகவெப்பமாறாச் செயன்முறையில் அழுத்த ஆற்றலாக மாற்றப்படுகிறது. இயல்சீரோட்ட இயக்கநிலை அழுத்தம், இயல்சீரோட்ட நிலை அழுத்தம் ஆகியவற்றின் கூட்டுத்தொகையே தேக்க அழுத்தமாகும். தேக்க அழுத்தம் சிலவேளைகளில் *பிடோட் அழுத்தம்* எனவும் குறிக்கப்பெறலாம், ஏனெனில் அது பிடோட் குழாய் மூலமாக அளவிடப்படுகிறது.

குறிப்புகள்
-----------

1. ↑  Clancy, L.J. *Aerodynamics*, Section 3.5
2. ↑  Stagnation Pressure at Eric Weisstein's World of Physics (Wolfram Research)

குறிப்புதவிகள்
--------------

* Clancy, L.J. (1975), *Aerodynamics*, Pitman Publishing Limited, London. ISBN 0-273-01120-0
* Cengel, Boles, "Thermodynamics, an engineering approach, McGraw Hill, ISBN 0-07-254904-1

வெளியிணைப்புகள்
---------------

* Pitot-Statics and the Standard Atmosphere
* The Measurement of Air Speed in Airplanes
**மகானந்தா வனவிலங்கு சரணாலயம்** (Mahananda Wildlife Sanctuary) என்பது இமயமலையின் அடிவாரத்தில், இந்தியாவின் மேற்கு வங்காளத்தின் டார்ஜிலிங் மாவட்டத்தில் டீஸ்டா மற்றும் மகானந்தா ஆறுகளுக்கு இடையில் அமைந்துள்ளது. இது டார்ஜிலிங் வனவிலங்குப் பிரிவின் கீழ் வருகிறது. சிலிகுரியிலிருந்து 30 நிமிடங்களில் இவ்விடத்தை அடையலாம். சரணாலயத்தின் நுழைவாயிலான சுக்னா சிலிகுரியிலிருந்து 13 கி.மீ தொலைவிலும் பாக்தோக்ரா விமான நிலையத்திலிருந்து 28 கி.மீ தூரத்திலும் உள்ளது. இந்த சரணாலயம் 159 கி.மீ 2 பாதுகாக்கப்பட்ட காடுகளில் பரவியுள்ளது. மேலும், 1955 ஆம் ஆண்டில் விளையாட்டு சரணாலயமாக தொடங்கப்பட்டது.1959 ஆம் ஆண்டில், அழிந்துபோகும் அச்சுறுத்தலை எதிர்கொண்டிருந்த இந்தியக் காட்டெருது மற்றும் வங்காளப் புலிகளைப் பாதுகாக்க இது ஒரு சரணாலயத்தின் நிலையைப் பெற்றது.

பறவைகள்
-------

இந்த வனவிலங்கு சரணாலயத்தில் உள்ள பறவைகளில் இருவாச்சி, மலை இருவாட்சி போன்ற ஆபத்தான சில உயிரினங்களை உள்ளடக்கியது. மற்றவர்கள் மத்தியில் தகைவிலான் குருவி, உழவாரன், அமெரிக்க பாடும் பறவை, வாயாடி, பாடும்பறவை, மின்சிட்டுகள், மற்றும் தேன்சிட்டு போன்றவைகளை மிகுதியாக காணலாம்.

விலங்குகள்
----------

இமயமலை செரோ, இமயமலை முள்ளம்பன்றி, இமயமலை கருப்பு கரடி போன்ற சில கவர்ச்சியான பாலூட்டிகளும் கரடிப் பூனை, படைச்சிறுத்தை போன்ற அரிதான விலங்குகளும் காணப்படுகின்றன. இந்திய யானை, இந்தியக் காட்டெருது, புள்ளிமான், கேளையாடு, கடமான், செம்முகக் குரங்கு, மீன்பிடிப் பூனை மற்றும் காட்டுப் பூனை, சிறுத்தை போன்ற பல பூனை இனங்களும் அடங்கும்.

* இருவாச்சிஇருவாச்சி
* நேபாளக் குருவிநேபாளக் குருவி
* சிரிப்பான்சிரிப்பான்
* ஆசிய குயில்ஆசிய குயில்

மேற்கோள்கள்
-----------

1. ↑  WBFD, West Bengal Forest Department.

வெளி இணைப்புகள்
---------------

* Mahananda Wildlife Sanctuary Attractions பரணிடப்பட்டது 2021-01-26 at the வந்தவழி இயந்திரம்

விக்கிமீடியா பொதுவகத்தில்,  
 ***Mahananda Wildlife Sanctuary***   
என்பதின் ஊடகங்கள் உள்ளன.
**மரே பர்ன்சன் எமெனோ (Murray Barnson Emeneau)** ( பிப்ரவரி 28, 1904 – ஆகத்து 29, 2005) அமெரிக்காவில் கலிபோர்னியா பல்கலைக்கழகம், பெர்க்கிலியில் மொழியியல் துறையை நிறுவிய பேராசிரியர் ஆவார், இவர் ஓர் இந்தியவியலாளர் ஆவர். இவர் அதிகம் அறியப்படாத, இலக்கிய வளம் குறைந்த திராவிட மொழிகளைக் கற்றார். தோடா, படகா, கோலாமி ஆகிய மொழிகள் தொடர்பாகவும், தமிழ், சமற்கிருதம் தொடர்பாகவும் பல ஆய்வுக் கட்டுரைகளை எழுதியுள்ளார்.

இளம்பருவமும் கல்வியும்
----------------------

எமெனோ கனடாவின் நோவா இசுகோட்டியா மாநிலத்தின் இலுனன்பேர்கு நகரத்தில் பிறந்தார். பள்ளியில் படித்தபோதே செம்மொழிகளில் ஈடுபாடு கொண்டிருந்தார். தல்ஃகவுசி பல்கலைக்கழகத்தில் பட்டம் பெற்றார்.
ஆக்சுபோர்டு பல்கலைக்கழகத்தின் பல்லியோல் கல்லூரியில் இளங்கலை பயின்றார். பின்னர் யேல் பல்கலைக்கழகத்தில் இலத்தீன் மொழியைக் கற்பித்தார். அங்கே சமற்கிருதத்தையும் பிற இந்திய ஐரோப்பிய மொழிகளைப் படிக்கத் தொடங்கினார். யேல் பல்கலைக்கழகத்தில் இருந்த போது சமற்கிருதத்தை கற்றார்.

மேற்கோள்கள்
-----------

1. ↑  "Professor Murray Emeneau Remembered". 2009-05-21 அன்று மூலம் பரணிடப்பட்டது. 2009-06-08 அன்று பார்க்கப்பட்டது.
2. ↑  Bright, William (June 2006). "Murray B. Emeneau: 1928-2006". *Language* **82** (2): 411–422. doi:10.1353/lan.2006.0080.

வெளியிணைப்புகள்
---------------

* A Dravidian Etymological Dictionary, 2nd ed. (ஆங்கிலத்தில்)
**ரெய்கெர்ட் மதிப்பு** (*Reichert value*), அல்லது **ரெய்க்கெர்ட்-மெய்செல் எண்** (*Reichert-Meissl number*) என்பது கொழுப்புகள் மற்றும் எண்ணெய்களை ஆய்வு செய்யும் போது தீர்மானிக்கப்படும் மதிப்பு ஆகும். இவ்வெண் ஒரு குறிப்பிட்ட கொழுப்பு அல்லது எண்ணெயில் இருந்து கொழுப்பிறுகல் (சவர்க்காரமாக்கல்) மூலம் எவ்வளவு ஆவியாகும் கொழுப்பு அமிலத்தைப் பிரித்தெடுக்க முடியும் என்பதற்கான குறிகாட்டியாகும். இது கொடுக்கப்பட்ட 5 கிராம் கொழுப்பிறுக்கப்பட்ட கொழுப்பிலிருந்து காய்ச்சி வடிகட்டிய நீரில் கரையக்கூடிய ஆவியாகும் கொழுப்பு அமிலங்களை நடுநிலையாக்குவதற்குத் தேவையான 0.1 சாதாரண ஐதராக்சைடு கரைசலின் மில்லிலிட்டர்களின் எண்ணிக்கைக்கு சமம் ஆகும். (அத்தகைய தரம் பார்த்தலில் பயன்படுத்தப்படும் ஐதராக்சைடுக் கரைசல் பொதுவாக சோடியம் ஐதராக்சைடு, பொட்டாசியம் ஐதராக்சைடு, அல்லது பேரியம் ஐதராக்சைடு ஆகியவற்றிலிருந்து தயாரிக்கப்படுகிறது.)

இந்த எண் உண்ணக்கூடிய கொழுப்புகளில் கொழுப்பு அல்லாத கலவைகளின் பயனுள்ள குறிகாட்டியாகும், மேலும் குறிப்பாக வெண்ணெயில் அதிகமாக உள்ளது.

இம்மதிப்பு, அதை உருவாக்கிய வேதியியலாளர்கள் எமில் ரெய்க்கெர்ட், எமெரிக் மெய்செல் ஆகியோர் பெயரில் வழங்கப்படுகிறது.

போலென்ஸ்கி மதிப்பு, கிர்ச்சினர் மதிப்பு ஆகியவை ஒத்த சோதனைகளின் அடிப்படையில் தொடர்புடைய எண்கள். பாலுக்கான ரெய்க்கெர்ட் மதிப்பு 28.5 முதல் 33 வரை இருக்கும்.

மேற்கோள்கள்
-----------

1. ↑  ஐக்கிய நாடுகளின் உணவு மற்றும் வேளாண்மை அமைப்பு and உலக சுகாதார அமைப்பு. (2001). *The Codex Alimentarius*. Rome:FAO/WHO. Volume 8: Fats and Oils, "Section 4.9.1: Estimation of Milk Fat Content". ISBN 92-5-104682-4
2. ↑  "Reichert-Meissl number". *Academic Dictionaries and Encyclopedias*. 2022-09-27 அன்று பார்க்கப்பட்டது.

வெளி இணைப்புகள்
---------------

* உன்டர்சுசங்கு ஐனர் மார்ஜரீன் பரணிடப்பட்டது 2007-06-11 at the வந்தவழி இயந்திரம் (இடாய்ச்சு மொழியில்)
**பாரத லக்சுமன் பிரேமச்சந்திர** (*Bharatha Lakshman Premachandra*, சிங்களம்: භාරත ලක්ෂ්මන් ප්‍රේමචන්ද්‍ර, சனவரி 26, 1956 - அக்டோபர் 8, 2011) இலங்கையின் அரசியல்வாதியும் முன்னாள் நாடாளுமன்ற உறுப்பினரும் ஆவார். கொலன்னாவை மாகாண சபை, மேல் மாகாண சபை ஆகியவற்றின் உறுப்பினராகவும் பின்னர் நாடாளுமன்ற உறுப்பினராகவும் இருந்தார். இவர் 2011, அக்டோபர் 8 ஆம் நாள் உள்ளூராட்சி சபைத் தேர்தலின் போது இடம்பெற்ற துப்பாக்கிச் சூட்டில் கொல்லப்பட்டார்.

வாழ்க்கைக் குறிப்பு
-------------------

பிரேமச்சந்திர கொழும்பு ஆனந்தா கல்லூரியில் கல்வி கற்றார். இளம் வயதிலேயே கிராம மட்டத்திலான அரசியல் நடவடிக்கைகளில் ஈடுபட்டு வந்தார். இலங்கை மகாஜனக் கட்சியின் கொலன்னாவை பகுதியில் கட்சி அமைப்பாளராக அரசியலில் இறங்கினார். 1979 ஆம் ஆண்டு கொலன்னாவ பிரதேச சபைக்குத் தெரிவு செய்யப்பட்டார். 1988 ஆம் ஆண்டில் இடம்பெற்ற முதலாவது மாகாணசபைத் தேர்தலில் வெற்றி பெற்று மாகாணசபைக்குத் தெரிவு செய்யப்பட்டார். 1993 ஆம் ஆண்டு ஐக்கிய மக்கள் சுதந்திரக் கூட்டணி சார்பில் மேற்கு மாகாண சபைக்குப் போட்டியிட்டுத் தெரிவானார்.

1994 ஆம் ஆண்டு இவர் முதன் முதலில் ஐக்கிய மக்கள் சுதந்திரக் கூட்டணி சார்பில் நாடாளுமன்றத் தேர்தலில் போட்டியிட்டு 63,421 விருப்பு வாக்குகளைப் பெற்று நாடாளுமன்றத்துக்குத் தெரிவு செய்யப்பட்டார். பின்னர் இவர் உயிரிழக்கும் வரை இலங்கை சனாதிபதியின் தொழிற் சங்க ஆலோசகராகப் பணியாற்றி வந்தார்.

படுகொலை
-------

இலங்கையில் 23 உள்ளூராட்சி சபைகளுக்காக வாக்களிப்பு நடைபெற்ற 2011 அக்டோபர் 8 ஆம் நாளன்று கொழும்பின் புறநகர்ப் பகுதியான கொலன்னாவ கொட்டிக்காவத்த பிரதேசத்தில் இருகுழுக்களுக்கிடையே துப்பாக்கிச் சூட்டுச் சம்பவம் இடம்பெற்றது. இதில் பாரத லக்சுமன் பிரேமச்சந்திர உட்பட நால்வர் உயிரிழந்தனர். ஆளும் கட்சி நாடாளுமன்ற உறுப்பினர் துமிந்த சில்வா படுகாயமடைந்தார்.

 
விக்கிசெய்தியில்
***பிரேமச்சந்திர கொலை***
தொடர்பான செய்திகள் உள்ளது.

மேற்கோள்கள்
-----------

1. ↑  Bharatha Lakshman dead, Duminda critical, டெயிலி மிரர், அக்டோபர் 8, 2011
**பிரயாக் அக்பர்** (*Prayaag Akbar*) ஓர் இந்தியப் பத்திரிகையாளர் மற்றும் நாவலாசிரியராவார். சிக்ரால்.இன் என்ற எண்முறை பத்திரிகையின் முன்னாள் துணை ஆசிரியராகவும், அவுட்லுக் பத்திரிகையின் நிருபராகவும் பணியாற்றினார். இந்தியன் எக்சுபிரசு மற்றும் கேரவன் உள்ளிட்ட பத்திரிகைகளில் சாதி, வர்க்கம் மற்றும் அரசியல் பிரச்சினைகளை உள்ளடக்கிய கட்டுரைகள் எழுதியுள்ளார்.

2017 ஆம் ஆண்டு எழுதப்பட்ட இவரது முதல் நாவலான லீலா தி இந்து இலக்கிய பரிசுக்கு பட்டியலிடப்பட்டது. மேலும், குறுக்கெழுத்து நடுவர் பரிசும் டாடா இலக்கிய முதல் புத்தக விருதையும் இந்நாவல் வென்றது. பிப்ரவரி 2018 ஆம் ஆண்டு பிப்ரவரியில் நெட்ஃபிளிக்சு தயாரிப்பு நிறுவனம் லீலா நாவலை அடிப்படையாகக் கொண்ட ஒரு தொடரை உருவாக்கப்போவதாக அறிவித்தது.

ஆந்திரப் பிரதேச மாநிலத்திலுள்ள கிரியா பல்கலைக்கழகத்தில் பிரயாக் அக்பர் இலக்கியப் பேராசிரியராகப் பணிபுரிகிறார்.

வாழ்க்கைக் குறிப்பு
-------------------

அமெரிக்காவிலுள்ள டார்ட்மவுத் கல்லூரியில் பொருளாதாரமும் இலண்டன் பொருளியல் பள்ளியில் ஒப்பீட்டு அரசியலும் அக்பர் பயின்றார். மேலும் ஒரு வருடம் பிரித்தானியாவிலுள்ள ரூட்லெட்சு நிறுவனத்தில் விளம்பர உதவியாளராகக் கழித்தார். இவரது தந்தை எம்.ஜே. அக்பர் முன்னாள் வெளிவிவகாரத் துறை அமைச்சராவார்.

மேற்கோள்கள்
-----------

1. ↑  "Prayaag Akbar". *Aeon*.
2. ↑  "Leila". *Allen & Unwin Book Publishers*. 8 April 2019 அன்று பார்க்கப்பட்டது.
3. ↑  Guha, Keshava (2018-01-06). "Love and other jihads: Prayaag Akbar talks about his novel, 'Leila'". *The Hindu* (ஆங்கிலம்). 2021-05-20 அன்று பார்க்கப்பட்டது.
4. ↑  Jajodia, Ishaan. "Novel Approach". *Dartmouth Alumni Magazine*. 8 April 2019 அன்று பார்க்கப்பட்டது.
5. ↑  "Prayaag Akbar". *Edinburgh International Book Festival*. 8 April 2019 அன்று பார்க்கப்பட்டது.
6. ↑  Venkataramakrishnan, Rohan; Rajshekhar, M. "The MJ Akbar playbook: Men look back at how he preyed on women colleagues in newsrooms and got away". *Scroll.in*. 8 April 2019 அன்று பார்க்கப்பட்டது.
**பாலச்சந்திர நெமதே** (மே 27, 1938) என்பவர் மராட்டியப் புதின ஆசிரியர், கவிஞர், திறனாய்வாளர், கல்வியாளர் எனப் பன்முகம் கொண்டவர். இந்தியாவின் மிக உயர்ந்த இலக்கிய விருதான ஞானபீட விருது (2014) இவருக்கு வழங்க முடிவு செய்து பாரதிய ஞானப் பீட விருதுத் தேர்வுக்குழு அறிவித்துள்ளது.

பிறப்பும் கல்வியும்
-------------------

மராட்டிய மாநிலத்தில் சங்கவி என்னும் சிற்றுரில் பிறந்தார். புனேயில் பெர்குசன் கல்லூரியில் பயின்று பட்டம் பெற்றார். டெக்கான் கல்லூரியில் மொழி நூலில் முதுவர் பட்டமும், மும்பைப் பல்கலைக்கழகத்தில் ஆங்கில இலக்கியம் படித்துப் பட்டமும், வட மகாராட்டிரப் பல்கலைக் கழகத்தில் ஆய்வுப் பட்டமும் இலக்கிய ஆய்வுப் பட்டமும் பெற்றார்.

பணி
---

அகமது நகர், துலே, அவுரங்கபாது ஆகிய பல்கலைக் கழகங்களில் ஆங்கிலம் மராத்தி மொழிகளைக் கற்பிக்கும் ஆசிரியராகப் பாலச்சந்திர நெமதே பணி புரிந்தார். ஒப்பீட்டு இலக்கியங்களையும் கற்பித்தார்.

படைப்புகள்
----------

1963 இல் பாலசந்திர நேமதே கோசலா (கூட்டுப் புழு) என்னும் புதினம் எழுதி புகழ் பெற்றார். இந்தப் புதினம் மராட்டிய உலகிற்குப் புதிய வடிவம் கொடுத்தது. ஹூல், சரிலா, பிதார், சூல் ஆகியவை இவர் எழுதிய பிற புதினங்கள் ஆகும். இவையன்றி கவிதைத் தொகுப்புகளும் திறனாய்வுக் கட்டுரைகளும் இவரால் எழுதப்பட்டன.

விருதுகள்
---------

1991இல் சாகித்திய அகாதமி விருது தீகஸ்வயம்வர என்னும் விமர்சன நூலுக்காக வழங்கப்பட்டது. 
2011 இல் பத்மசிறீ விருதைப் பெற்றார். 
2014 ஆம் ஆண்டுக்குரிய ஞானப் பீட விருதுக்காகத் தேர்ந்தெடுக்கப்பட்டுள்ளார். இவ்விருது வரும் ஏப்ரல் மாதம் எழுத்தாளருக்கு வழங்கப்பெறும். இதற்குமுன் மராத்தியில் இவ்விருதினை 1974ல் வி. ச. காண்டேகர், 1988ல் ஷிர்வாத்கர் (எ) குஸ்மகராஜ் மற்றும் 2003ல் கோவிந்த் கராண்டிகார் (எ) விந்தா கராண்டிகார் ஆகியோர் பெற்றுள்ளனர்.

உசாத்துணை
---------

* 
* Marathi novelist Bhalchandra Nemade chosen for Jnanpith award, தி இந்து, நாள்: பிப்பிரவரி 7, 2015
* மராத்திய நாவலாசிரியர் பாலச்சந்திர நெமதேவுக்கு 2014க்கான ஞானபீட விருது, தி இந்து (தமிழ்), நாள்: பிப்பிரவரி 6, 2015
**பாலசிங்கம் நடேசன்** (இறப்பு: மே 18, 2009) தமிழீழ விடுதலைப் புலிகள் இயக்கத்தின் அரசியல் துறைப் பொறுப்பாளர். இவர் முல்லைத்தீவில் முள்ளிவாய்க்கால் என்ற இடத்தில் இலங்கை இராணுவத்தினரால் சுட்டுக் கொல்லப்பட்டார். அவருடன் சேர்ந்து அவரது மனைவி, புலிகளின் அமைதிச் செயலகப் பொறுப்பாளர் சீ. புலித்தேவன் ஆகியோரும் சுட்டுக் கொல்லப்பட்டனர்.

வாழ்க்கைச் சுருக்கம்
--------------------

நடேசன் முன்னர் இலங்கைக் காவற்துறையில் பணிபுரிந்தவர். தலைநகர் கொழும்பில் உள்ள நாரகேன்பிட்டி காவல்துறை நிலையத்தில் பணிபுரிந்த காலத்தில் அங்கு பணிபுரிந்த விசித்திரா என்ற சிங்களப் பெண்ணைக் காதலித்து திருமணம் புரிந்து கொண்டார். விசித்திரா, சிறிலங்காவின் தென்பகுதி மாவட்டமான மாத்தறையைச் சேர்ந்தவர்.

1983 ஆம் ஆண்டு ஜூலை மாத தமிழர் இனப் படுகொலைத் தாக்குதலை அடுத்து கொழும்பில் இருந்து வெளியேறி யாழ்ப்பாணம் சென்ற நடேசனும் அவரது மனைவியும் அங்கேயே வசித்து வந்தனர்.

அந்தக்காலப் பகுதியில் விடுதலைப் புலிகளுடன் இணைந்துகொண்ட நடேசன், தமிழ்நாட்டில் தங்கியிருந்து 1987 வரை அரசியல் பணிகள் செய்து வந்தார்.

1990 இல் இந்தியப் படை வெளியேறிய பின்பு தொடர்ந்தும் அரசியல் பணிகளில் ஈடுபட்ட நடேசன் அவர்கள், 1991 இல் தமிழீழ காவல்துறையை விடுதலைப் புலிகளின் தலைவர் வே. பிரபாகரன் தொடங்கிய போது அதன் உருவாக்கப்-பொறுப்பாளராக நியமிக்கப்பட்டார். 2007, நவம்பர் 2 ஆம் நாள் அரசியற்துறைப் பொறுப்பாளர் சு. ப. தமிழ்ச்செல்வனின் இறப்பை அடுத்து நடேசன் அரசியல் துறைப் பொறுப்பாளராக நியமிக்கப்பட்டார்.

படுகொலை
-------

முல்லைத்தீவு மாவட்டத்தில் உள்ள முள்ளிவாய்க்கால் பகுதியில் சிங்களப் படையினரின் முற்றுகைத் தாக்குதலுக்கு உள்ளாகி படுகாயமடைந்து உயிருக்காகப் போராடிக்கொண்டிருந்த பொதுமக்களையும் போராளிகளையும் பாதுகாக்குமாறு நடேசன், புலித்தேவன் ஆகிய இருவரும் மே 18 (2009) அதிகாலை 5:45 மணி வரை வரை உலக சமூகம் மற்றும் அனைத்துலக செஞ்சிலுவைச் சங்கம் உட்பட பல்வேறு அமைப்புக்களிடமும் கோரிக்கை விடுத்திருந்ததாக புலிகளின் பேச்சாளர் செல்லப்பா பத்மநாதன் தெரிவித்தார்.

ஐநா பொதுச் செயலரின் உயரதிகாரி விஜய் நம்பியார், மற்றும் ஜனாதிபதி ஆகியோர் உறுதியளித்தன் பேரில் நடேசன், புலித்தேவன், மற்றும் நடேசனின் மனைவி உட்பட பொதுமக்கள் சிலர் வெள்ளைக் கொடியைத் தாங்கி சரணடைய வெளியே வந்த போது அவர்கள் அனைவரும் சுட்டுக் கொல்லப்பட்டனர். இவை அனைத்தும் நடைபெற்று ஒரு சில மணி நேரத்தில் நடேசன், புலித்தேவன் உட்பட 18 மூத்த விடுதலைப் புலி உறுப்பினர்களது உடலங்கள் கண்டுபிடிக்கப்பட்டதாக பாதுகாப்பு அமைச்சின் இணையத்தளத்தில் செய்தி வெளியாகியிருந்தது.

மேற்கோள்கள்
-----------

1. ↑  டைம்ஸ் ஆன்லைன் 18 மே 2009
2. ↑  விடுதலைப் புலிகளின் அரசியல்துறைப் பொறுப்பாளர் நடேசனின் மனைவியும் சிறிலங்கா படையினரால் சுட்டுக்கொலை
3. ↑  "முள்ளிவாய்க்காலில் சிறிலங்காவின் திட்டமிட்ட அதிர்ச்சிகரப் படுகொலை". 13 சூலை 2009 அன்று மூலம் பரணிடப்பட்டது. 10 ஆகத்து 2016 அன்று பார்க்கப்பட்டது.
4. ↑  Tigers begged me to broker surrender - சண்டே டைம்ஸ்
**பாலசுப்பிரமணியன் சுந்தரம்** (*Balasubramanian Sundaram*) என்பவர் இந்திய வேதியியலாளர் ஆவார். இவர் பெங்களூரில் உள்ள ஜவஹர்லால் நேரு அறிவியல் ஆராய்ச்சி மேம்பாட்டு மையத்தில் பணிபுரிகிறார்.

பாலசுப்பிரமணியன், 1994ஆம் ஆண்டு பெங்களூரில் உள்ள இந்திய அறிவியல் நிறுவனத்தில் முனைவர் பட்டம் பெற்றார். முனைவர் பட்ட பிந்தைய முதுமுனைவர் ஆய்வினை அமெரிக்காவின் பிலிப்பெய்டாவில் உள்ள பெனிசில்வேனியா பல்கலைக்கழகத்தில் தொடர்ந்தார். 1998ஆம் ஆண்டு ஜவஹர்லால் நேரு அறிவியல் ஆராய்ச்சி மேம்பாட்டு மையத்தில் சேர்ந்த இவர் தற்பொழுது பேராசிரியராக உள்ளார்.

2011ஆம் ஆண்டில், வேதியியல் அறிவியல் பிரிவில் இந்தியாவின் மிக உயரிய அறிவியல் விருதான சாந்தி ஸ்வரூப் பட்நகர் பரிசு இவருக்கு வழங்கப்பட்டது.

மேற்கோள்கள்
-----------

1. ↑  "Home page of Dr. Balasubramaniam Sundaram"
2. ↑  "Prof. Balasubramanian Sundaram". *JNCASR*. Archived from the original on 2020-02-03. 2021-01-21 அன்று பார்க்கப்பட்டது. line feed character in `|title=` at position 6 (உதவி)CS1 maint: unfit url (link)
3. ↑  "11 scientists selected for Shanti Swarup Bhatnagar award" ibn live, Sep 26,2011
**பாலக்கோடு கூட்டுறவு சர்க்கரை ஆலை** என்பது தருமபுரி மாவட்டம் பாலக்கோட்டில் உள்ள ஒரு கூட்டுறவு சர்க்கரை ஆலை ஆகும். இது தமிழ்நாட்டில் இயங்கும் 16 கூட்டுறவு சர்க்கரை ஆலைகளில் ஒன்றாகும். இந்த ஆலை 1969 இல் நிறுவப்பட்டது. இந்த ஆலையில் ஆண்டுதோறும் சனவரி மாதத்தில் கரும்பு அரவைப் பணி நடக்கும். இதில் 500 க்கும் மேற்பட்ட தொழிலாளர்கள் பணி புரிகிறார்கள். இந்தக் கரும்பாலைக்குப் பாலக்கோட்டை சுற்றியுள்ள மல்லாபுரம், பெல்ராம்பட்டி, வெள்ளிச்சந்தை, கோடியூர், வெலாம்பட்டி, திம்மம்பட்டி, பஞ்சப்பள்ளி, மாரண்ட அள்ளி, சாமனூர் போன்ற பகுதிகளில் உள்ள கரும்பு விவசாயிகள் தாங்கள் விளைந்த கரும்பைப் பதிவு செய்து ஆலைக்குக் கொடுத்து வருகின்றனர். இங்கு ஆண்டுக்கு 2 ஆயிரம் டன் கரும்பு அரவை செய்யப்படுகிறது. 

இந்த ஆலையில் கரும்பு அரவையின்போது வெளியேறும் கழிவுகளை முறையாக சுத்திகரித்து வெளியேற்றாததால் சர்க்கரை ஆலையைச் சுற்றியுள்ள கிணறுகளில் உள்ள தண்ணீர் குடிக்கவும், விவசாயத்திற்குப் பயன்படுத்த இயலாத நிலையை அடைந்துள்ளதாகக் குற்றச்சாட்டு உள்ளது.

மேற்கோள்கள்
-----------

1. ↑  "தருமபுரி அருகே சர்க்கரை ஆலையில் தொழிலாளி உயிரிழப்பு". *செய்தி*. தினகரன். 2016-11-08. 8 பெப்ரவரி 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  12 சர்க்கரை ஆலைகளில் மின் நிலையம், இயந்திரங்கள் நவீனமயமாக்கல்: ரூ.1,241 கோடியில் திட்டப்பணிகள்

வெளி இணைப்புகள்
---------------
**இராபர்ட் சியார்ச்சு பிங்காம்** (*Robert George Bingham*) இங்கிலாந்து நாட்டிலுள்ள எடின்பர்க் பல்கலைக்கழகத்தில் பனிப்பாறை மற்றும் புவி இயற்பியல் பேராசிரியராகப் பணிபுரிகிறார்.  ஆர்க்டிக் மற்றும் அண்டார்டிக் அறிவியலுக்கான பங்களிப்புகளுக்காக பிங்காம் நன்கு அறியப்படுகிறார். நவீன பனிப்பாறை மாற்றம் மற்றும் செயல்முறைகளைப் புரிந்துகொள்ள புவி இயற்பியல், தொலைநிலை உணர்திறன் மற்றும் படிமமாக்கல் நுட்பங்களைப் பயன்படுத்துவதில் இவரது ஆராய்ச்சிகள் கவனம் செலுத்துகின்றன. மேலும், கடைசி பனியூழிக் காலத்தின் முடிவில் வடக்கு அரைக்கோளப் பனிப்பாறைகள் பின்வாங்குவதன் மூலம் விட்டுச் செல்லப்பட்ட நிலப்பரப்புகளைப் புரிந்துகொள்வதிலும் இவரது ஆராய்ச்சி கவனம் செலுத்துகிறது. துருவப் பனிக்கட்டி மாற்றத்தின் காரணங்களையும், உலக கடல் மட்டங்களுக்கு இவற்றின் பங்களிப்புகளையும் இவரது ஆய்வுகள் விவரிக்கின்றன. 

2013 ஆம் ஆண்டில் இவருக்கு துருவப் பதக்கம் வழங்கப்பட்டது. இவ்விருது துருவப் பகுதிகள் பற்றிய அறிவைப் பெறுவதற்காக ஆராய்ச்சிகள் மேற்கொள்வதற்காக மிகுந்த இன்னல்களுக்கிடையே துருவப் பயணங்களை மேற்கொள்ளும் அங்கீகரிக்கப்பட்ட பிரித்தானிய குடிமக்களுக்கு வழங்கப்படும் விருதாகும்.

மேற்கோள்கள்
-----------

1. ↑  "Robert Bingham". *www.geos.ed.ac.uk*.
2. ↑  "Honours and Awards". *The London Gazette* (60703). 2 December 2013. .

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* ORCID
* ResearcherID

 |
**இராபர்ட்டோ கார்வல்லோ தெ செவெதோ** (*Roberto Carvalho de Azevêdo*, போர்ச்சுகீசிய உச்சரிப்பு : [ʁoˈbɛʁtu azeˈvedu]; பிறப்பு: அக்டோபர் 3, 1957) பிரேசில்|பிரேசிலிய பேராளரும் உலக வணிக அமைப்பில் 2006ஆம் ஆண்டிலிருந்து பிரேசிலின் தூதராகப் பணியாற்றியவரும் ஆவார். மே 2013இல் இவர் உலக வணிக அமைப்பின் தலைமை இயக்குநராகத் தேர்ந்தெடுக்கப்பட்டுள்ளார். 2013, செப்டம்பர் ஒன்றுக்குப் பிறகு தற்போதைய தலைமை இயக்குநர் பாசுகல் லாமியிடமிருந்து பொறுப்பேற்றுக் கொள்கிறார்.

இளமையும் கல்வியும்
------------------

தாய்மொழியான போர்த்துகீசியத்தைத் தவிர்த்து ஆங்கிலம், பிரான்சியம், எசுப்பானியம் மொழிகளிலும் வல்லமை படைத்த செவெதோ பிரேசிலியாப் பல்கலைக்கழகத்திலிருந்து மின்னியல் பொறியியலில் படம் பெற்றுள்ளார். பின்னதாக ரியோ பிராங்கோ இன்ஸ்ட்டியூட்டிலிருந்து பன்னாட்டு உறவாண்மையில் மேற்பட்டம் பெற்றார்.

பணிவாழ்வு
---------

இராபர்ட்டோ செவெதோ பிரேசிலின் வெளியுறவுத் துறையில் 1984ஆம் ஆண்டில் பணியிலமர்ந்தார். வாசிங்டன் டி.சி (1988–91) மற்றும் மான்டிவெடீயோ (1992–94) நகரங்களில் உள்ள பிரேசிலின் தூதரகங்களிலும் ஜெனீவாவில் உள்ள ஐக்கிய நாடுகளின் அலுவலகத்தில் உள்ள நிரந்தரப் பேராளர் அலுவலகத்திலும் (1997–2001) பணி புரிந்துள்ளார்.

கீழ்கண்ட பதவிகளில் இவர் இருந்துள்ளார்:

* 1995–96: வெளியுறவுத் துறை அமைச்சின் பொருளாதாரப் பிரிவின் துணைத்தலைவராக
* 2001–05: பிணக்குத் தீர்வுப் பிரிவின் தலைவர்
* 2005–06: பொருளாதார விவகாரத் துறையின் இயக்குநர்
* 2006–08: பொருளியல், தொழில்நுட்ப விவகார துணை அமைச்சர்.

2008இலிருந்து ஜெனீவாவில் உலக வணிக அமைப்பு உள்ளிட்ட பல பொருளாதார அமைப்புக்களிடம் பிரேசிலின் சார்பாளராகப் பங்கேற்றுள்ளார்.

பிரேசிலுக்கும் ஐக்கிய அமெரிக்காவிற்கும் இடையிலான பருத்திப் பிணக்கை பேச்சுவார்த்தைகள் மூலமாக தீர்த்து வைத்தவர்களில் முதன்மையானவராக இருந்தார். தோஹா வட்டங்களில் பிரேசிலின் சார்பாளராக வாதாடினார்.

தனி வாழ்க்கை
------------

செவெதோ சக தூதரும் ஜெனீவாவிலுள்ள ஐக்கிய நாடுகள் அலுவலகத்தில் நிரந்தர பேராளருமான மரியா நசரெத் ஃபரானியைத் திருமணம் புரிந்துள்ளார்; இருவருக்கும் இரு மகள்கள் பிறந்துள்ளனர்.

மேற்சான்றுகள்
-------------

1. 1 2 3 4 5 6 7  "Biography: Roberto Azevedo" (PDF). WTO. 2013-05-07 அன்று பார்க்கப்பட்டது.
2. ↑  "WTO names Roberto Azevedo as new head". *BBC News Online* (UK). 7 May 2013.. பார்த்த நாள்: 2013-05-07.
மனவளக்கலை என்பது வேதாத்திரி மகரிஷியால் எழுதப்பெற்ற நூலாகும். இந்நூலை வேதாத்திரி பதிப்பகம் வெளியிட்டுள்ளது. 

இந்நூலுக்கு பதிப்புரையை எழுதியிருப்பவர் உலக சமுதாய சேவா சங்க (WCSC) தலைவர் எஸ். கே. எம். மயிலானந்தன்

இந்நூலின் முதல் பதிப்பு அக்டோபர் 1983ல் வெளியிடப்பட்டது. தியானமுறை, தத்துவ விளக்கம் இவை உள்ளிட்ட உள்ளடக்கத்தை கொண்டது.

நூலின் பொருடக்கம்
-----------------

1)வாழ்வின் நோக்கம்

2)தவத்தால் வாழ்க்கை பிரகாசிக்கும்

3)தவ நிலைகளும் பயன்களும்

4)தற்சோதனை
i) எண்ணம் ஆராய்தல்
ii) ஆசை சீரமைத்தல்
iii) சினம் தவிர்த்தல்
iv) கவலை ஒழித்தல்
v) நான் யார்?

5)வாழ்த்தும் பயனும்

6)பேரின்பக் களிப்பு

மொழிப்பெயர்ப்புகள்
------------------

இந்நூல் ஆங்கிலம், கொரிய, ஜப்பானிய மொழிகளிலும் மொழிபெயர்க்கப்பட்டுள்ளது

இவற்றையும் காண்க
----------------

* வேதாத்திரி மகரிஷியின் பொன்மொழிகள் 5000 (நூல்)
* கடவுளும் கருமையமும் (நூல்)
* உண்மை நிலை விளக்கம் (நூல்)
* அருளருவி பகுதி 2 (நூல்)
* உலக சமாதானம் (நூல்)
* அருள்தந்தையின் நகைச்சுவையுணர்வு (நூல்)
* அறிவுத் திருக்கோவில்

வெளிஇணைப்புகள்
--------------

சான்றுகள்
---------

1. ↑
2. ↑  தினமணி புத்தகங்கள்.
3. ↑
|  |
| --- |
| 
[Full screen] |

தேக்கடியில் யானைகள்
**தேக்கடி** கேரளத்தின் பெரியாறு தேசியப் பூங்காவின் ஒரு பகுதி. இடுக்கி மாவட்டத்தில் உள்ள இவ்வூர் ஒரு குறிப்பிடத்தகுந்த சுற்றுலாப் பகுதி. இது தமிழக-கேரள எல்லைப் பகுதியில் உள்ள ஊரான குமுளிக்கு அருகில் உள்ளது. பசுமைமாறாக் காடுகளுக்காகவும் சவான்னாப் புல்வெளிகளுக்காகவும் தேக்கடி புகழ் பெற்றது. இப்பகுதியில் யானைகள், புலிகள், சோலை மந்திகள் முதலான பல காட்டுயிர்கள் வாழ்கின்றன.

பூங்கா
------

தேக்கடி பூங்கா
தேக்கடி படகுத்துறைக்குள் செல்வதற்கு முன்புள்ள பகுதியில் சுற்றுலாப் பயணிகள் வசதிக்காக சிறு பூங்கா ஒன்று அமைக்கப்பட்டுள்ளது. இப்பூங்காவின் நடுப்பகுதியில் மரக்கிளைகளின் மேல் புலி நிற்பது போன்ற சிலை அமைக்கப்பட்டுள்ளது. பூங்காவின் சுற்றுப்பகுதியில் பயணிகள் அமர்வதற்கான இருக்கைகள் அமைக்கப்பட்டுள்ளன.

படகுப் பயணம்
------------

தேக்கடி படகுத்துறை
கேரள அரசின் வனத்துறையின் கீழுள்ளப் பெரியாறு புலிகள் சரணாலயப் பகுதியில் அமைந்துள்ள தேக்கடி ஏரிப் பகுதியில் படகுப் பயணம் செய்வதற்கான வசதி செய்யப்பட்டுள்ளது. இரண்டு மணி நேரப் படகுச்சவாரி மூலம் ஏரிப்பகுதியில் தண்ணீர் குடிக்க வரும் யானை, மான், காட்டெருமை போன்ற மிருகங்களைப் படகிலிருந்து பார்த்து மகிழ முடியும்.

படகு விபத்தும் பாதுகாப்பும்
---------------------------

பாதுகாப்பு உடையில் பயணிகள்
தேக்கடியில் கடந்த 2009 ஆம் ஆண்டில் செப்டம்பர் 30ல் கேரள அரசின் வனத்துறைக்குச் சொந்தமான ஜலகன்னிகா எனும் பெயரிடப்பட்ட படகு கவிழ்ந்து விபத்துக்குள்ளானது. இந்த விபத்தில் 45 பேர் உயிரிழந்தனர். இந்த விபத்துக்கான காரணம் குறித்து, ஓய்வு பெற்ற நீதிபதி மைதீன் குஞ்சு தலைமையிலான குழு விசாரணை நடத்தியது.

இந்தக் குழு விசாரணைக்குப் பின் அரசிடம் அளித்த விசாரணை அறிக்கைக்குப் பின்பு, தேக்கடியில் படகுப் பயணத்திற்குப் பல பாதுகாப்புகள் செய்யப்பட்டுள்ளன. 

* தேக்கடி வனப்பகுதியில் நுழைவிற்கு கட்டணம் (ஒரு நபருக்கு 40+40=80 ரூபாய்)வசூலிக்கப்படுகிறது.
* இந்த நுழைவுக் கட்டணச் சீட்டைக் கொண்டுதான் படகுப் பயணச் சீட்டு பெற முடியும்.
* ஒருவருக்கு இரு நபர்களுக்கான பயணச் சீட்டுகளை மட்டுமே பெற முடியும்.
* படகுப் பயணச் சீட்டுகளைப் பெறுவதற்கு முழு முகவரியுடன் விண்ணப்பம் அளிக்க வேண்டும்.
* படகுப் பயணக் கட்டணம் ஒரு நபருக்கு (இந்தியர்) ரூபாய் 250 பெறப்படுகிறது.
* பயணச் சீட்டில் குறிப்பிட்டுள்ள படகு மற்றும் படகுக்கான இருக்கை எண்ணில்தான் அமர வேண்டும்.
* படகில் பயணிகளின் பாதுகாப்பிற்கான காற்றடைத்த மேல் உடை தரப்படுகிறது.இதை அவசியம் அணிய வேண்டும்.
* படகில் இருக்கையை விட்டு எழுந்து பிற பகுதிகளுக்குச் செல்லக் கூடாது

- என்பது போன்ற பல கட்டுப்பாடுகள் பாதுகாப்பிற்காகக் கடைப்பிடிக்கப்படுகின்றன.

மேற்கோள்கள்
-----------

1. ↑  தினமலர் நாளிதழ் செய்தி

வெளி இணைப்புகள்
---------------

* தேக்கடி அரசுத்தளம் பரணிடப்பட்டது 2008-12-09 at the வந்தவழி இயந்திரம்
* தேக்கடி கட்டுரை
[*தொடர்பிழந்த இணைப்பு*]
1889 இல் செருமன் நாடாளுமன்றம்
அடால்ப் இட்லர் ரெய்க்ஸ்டாக் நாடாளுமன்றத்தில் பிராங்க்ளின் டி ரூஸ்வெல்ட் க்கு எதிராக உரையாற்றியபொழுது, டிசம்பர் 11 1941
**ரெய்க்ஸ்டாக்** ("Reichstag" , கேட்க (உதவி·தகவல்)) என்பது ஒரு ஜெர்மன் நாடாளுமன்றம் ஆகும். புனித ரோமப் பேரரசு, வடக்கு ஜெர்மன் கூட்டமைப்பு, மற்றும் ஜெர்மனி ஆகியவற்றின் நாடாளுமன்றமாக 1945 வரை இயங்கியது. தற்பொழுது ஜெர்மனியின் அரச மன்றம் *பண்டஸ்டாக்* (*Bundestag*) எனப்படுகிறது. ஆனாலும் இக்கட்டிடம் ரெய்க்ஸ்டாக் கட்டடம் எனவே அழைக்கப்படுகிறது. ஜெர்மன் மொழியில் *ரெய்க்* என்றால் அரசர், வேந்தர் என்ற பொருள், *ஸ்டாக்* என்றால் கூட்டம், மன்றம் என்று பொருள். ரெய்க்ஸ்டாக் 1894 ல் பெர்லினில் ஜெர்மன் பேரரசரரால் கட்டப்பட்டது.

இதன் கடைசி மன்றக் கூட்டம் ஏப்ரல் 26, 1942 இல் நடைபெற்றது. 1999 முதல் மன்றக்கூட்டங்கள் பண்டஸ்டாக்கில் சில மாறுதல்கள் செய்யப்பட்டு நடந்தது. 1933 ல் இக்கட்டிடம் தீக்கிரையானபொழுது ரெய்க்ஸ்டாக் கூட்டம் தற்காலிமாக *குரோல் ஒப்பேரா ஹவுஸில்* நடந்தது. 1941 டிசம்பர் 11 ல் இட்லர் இம்மன்றத்தில் தான் அமெரிக்க அதிபர் பிராங்க்லின் டி ரூஸ்வெல்ட் க்கு எதிராக உரையாற்றினார்.
**ரெபெக்கா வெஸ்ட்** (ஆங்கில மொழி: *Dame Cicely Isabel Fairfield*) (21 டிசம்பர் 1892 – 15 மார்ச் 1983), ஒரு பிரிட்டன் எழுத்தாளர், பத்திரிகையாளர், பெண் உரிமை ஆர்வலர். இவர் தி டைம்ஸ், தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார்.

வாழ்க்கை வரலாறு
---------------

ரெபெக்கா வெஸ்ட் அரசியல் ஆர்வலர்கள் அரசியல் பற்றி காரசாரமாக விவாதிக்கும் ஒரு வீட்டில் 1892 இல் லண்டனில் பிறந்தார். அப்பா துணிச்சலான பத்திரிகையாளர். இசை மீதும், ஓவியத்தின் மீதும் நாட்டம் கொண்ட ஸ்காத்லாந்துநாட்டுப் பெண்ணான இசபெல்லா அவரது தாய். தனது 14 அப்பா இறந்தபோது குடும்பம் ஸ்காட்லாந்தில் உள்ள எடின்பரோவில் குடியேறியது. அங்கு ஜியார்ஜ் வாட்சன் பெண்கள் கல்லூரியில் பயின்றார். 16 வயதில் குடும்ப வசதியின் காரணமாக கல்வி பயில்வதை நிறுத்திக் கொண்டார். ஒரு நடிகையாக புகழ்பெற வேண்டும் என்ற ஆசையில் லண்டனில் நடிப்பு பயிற்சி மேற்கொண்டார். அப்போது மாற்றிக்கொண்ட பெயர்தான் 'ரெபெக்கா வெஸ்ட்'. பிறகு எழுதுவதில் ஆர்வம் ஏற்பட்டது.

செப்டம்பர் 1912 'ஃப்ரீ வுமன்' பெண்கள் வாரப் பத்திரிகையில் சேர்ந்தார். புகழ்பெற்ற எழுத்தாளர் எச். ஜி. வெல்ஸ் இன் 'மேரேஜ்' நாவலை விமர்சித்து 1912 இல் இந்த பத்திரிகையில் எழுதினார். அதைப் படித்த வெல்ஸ் இவரது எழுத்தால் கவரப்பட்டார். 1913 இல் இருவருக்கும் காதல் மலர்ந்தது. வெல்ஸ் மறையும் வரை இந்த உறவு நீடித்தது. அவர்களின் இந்த உறவு 1946 இல் வெல்ஸ் மறையும் வரை நீடித்தது.

### பிந்தைய வாழ்க்கை

பெண் உரிமை, சமூக நலனுக்கு குரல் கொடுப்பதிலும், கூர்மையான விமர்சனம் எழுதுவதிலும் புகழ்பெற்று விளங்கினார் ரெபெக்கா. தி நியூ ரிபப்ளிக், நியூயார்க் ஹெரால்டு டிரிப்யூன், நியூயார்க் அமெரிக்கன் உட்பட ஏராளமான நாளேடுகள், இதழ்களில் எண்ணற்ற கட்டுரைகள், விமர்சனங்கள் எழுதியுள்ளார். இவரது எழுத்தாற்றலை ஜார்ஜ் பெர்னார்ட் ஷா பாராட்டியுள்ளார்.

பத்திரிகைத் துறையில் படைத்த சாதனைக்காக இவருக்கு 'வுமன்ஸ் பிரஸ் கிளப் அவார்டு' விருதை 1948 இல் அமெரிக்க அதிபர் ஹாரி எஸ். ட்ரூமன் வழங்கினார். 'உலகின் தலைசிறந்த நிருபர்' என்று விழாவில் அதிபர் இவருக்கு புகழாரம் சூட்டினார்.

### புனைகதை

* "மீனிங் ஆஃப் டிரேசன்"
* "தி ரிட்டர்ன் ஆஃப் தி சோல்ஜர்" (1918)

### புனைவிலி

* "பிளாக் லாம்ப்" (1941)
* *ஹென்றி ஜேம்ஸ்* (1916)

இறப்பு
------

ரெபெக்கா வெஸ்ட் 91 ஆவது வயதில் மறைந்தார்.

சான்றுகள்
---------

1. ↑  "ரெபெக்கா வெஸ்ட் 10". 21 டிசம்பர் 2014. 21 டிசம்பர் 2014 அன்று பார்க்கப்பட்டது.
2. ↑  Glendinning 1987, ப. 9
3. ↑  Glendinning 1987, ப. 21–22
4. ↑  Rollyson 1996, ப. 29
5. ↑  Gordon N. Ray, *H.G. Wells & Rebecca West* (New Haven: Yale University Press, 1974), pp. 1–32.
6. 1 2  Linda Charlton, "Dame Rebecca West Dies in London, *The New York Times*, 16 March 1983
7. ↑  From a copy of *Cousin Rosamund* with an afterword by Victoria Glendinning; Macmillan, 1995.
**சையிது ஹுசைன் மௌலானா** (S Hussain Moulana, இறப்பு: 2016 மார்ச்சு 16) இலங்கை வெலிகமை யைப் பிறப்பிடமாகக் கொண்ட பன்முக ஆற்றல் கொண்ட எழுத்தாளரும், கவிஞரும், ஆய்வாளரும் ஆவார். தமிழ், சிங்களம், ஆங்கிலம் மற்றும் ஏனைய பல மொழிகளில் ஆற்றல் மிக்கவர்.

வெலிகம கல்வி ஸ்தாபனம், வெலிகம முஸ்லிம் கல்வி ஸ்தாபனம் எனும் பெயர்களில் கல்விச் சகாய நிலையங்களை நிறுவி, அவற்றின் மூலம் பன்னூறு மக்களுக்கு உதவி செய்தவர். தமிழ் ஆக்க இலக்கியங்களை மாணாக்கர் மத்தியில் பரவச் செய்ய ஈழத்துப் பிரபல எழுத்தாளர்கள், கவிஞர்களைக் கொண்டு பல கருத்தரங்குகளை நடாத்தியவர்.

இலங்கையில் திறமை வாய்ந்த எழுத்தாளர்களை இனங்கண்டு, அவர்களது நூல்களை அச்சேற்றிக் கொடுத்துள்ளார். இவர் ஒரு வணிகரும் ஆவார். இவர் இலங்கை எழுத்தாளர்களின் புத்தகங்களை நூற்றுக் கணக்கில் விலை கொடுத்து வாங்கி அவர்களுக்கு ஊக்கம் கொடுத்து வந்தார்.

எழுதிய நூல்கள்
--------------

* மேற்கு மனிதன் (நெடுங்கவிதை நூல்)
* கருத்துச் சுதந்திரம்
* கருத்துக் கண்ணோட்டம் - 1
* கருத்துக் கண்ணோட்டம் - 2
* கருத்துக் கண்ணோட்டம் - 3
* கருத்துக் கண்ணோட்டம் - 4
* அறியப்படாத அரேபியா
* நாம் இனிச் செய்ய வேண்டியது என்ன?
* இஸ்லாமிய உலகும் சவால்களும் ISBN 955-1430-00-X
* ஆன்மீகப் பகை தார்மீகமானதா?
* காலம் பேசுகிறது...!

இறப்பு
------

2016 ஆம் ஆண்டு மார்ச் மாதம் 16 ஆந் திகதி தெகிவளை கவ்டான வீதியிலுள்ள அவரது வீட்டில், கையடக்கத் தொலைபேசி வெடித்ததனால் அதிலிருந்து வந்த நச்சுப் புகை அவரது உடலிற்குச் சென்று அவர் இறந்தார். அவருடன் சேர்த்து அவரது மனைவி, மகள், உறவுக்காரப் பெண் ஆகியோரும் இறந்துள்ளனர்.

உசாத்துணை
---------

1. ↑  மிலேனியம் கல்வி ஸ்தாபனத் தலைவர் எஸ். எச். மௌலானா நூற்றுக்கு மேற்பட்ட புத்தகங்களும் கொள்வனவு செய்தமை குறிப்பிடத்தக்கதாகும்
2. ↑  மேற்கு மனிதன் (நெடுங்கவிதை நூல்)
3. ↑  (ஆன்மீகப் பகை தார்மீகமானதா?)
[*தொடர்பிழந்த இணைப்பு*]
4. ↑  "தினகரன் செய்தி". 2016-03-20 அன்று மூலம் பரணிடப்பட்டது. 2021-08-18 அன்று பார்க்கப்பட்டது.
5. ↑  வீரகேசரிச் செய்தி
**சையத் சிப்தே ராசி** (பிறப்பு: 1939 ஆம் ஆண்டு மார்ச் 7) இந்திய தேசிய காங்கிரசைச் சேர்ந்த ஓர் இந்திய அரசியல்வாதி ஆவார். இவர் அசாம் மற்றும் ஜார்கண்ட் ஆகிய மாநிலங்களின் ஆளுநராகவும், இந்தியாவின் துணை உள்துறை அமைச்சராகவும் பணியாற்றியுள்ளார்.

ஆரம்ப கால வாழ்க்கை
------------------

இவர் 1939 ஆம் ஆண்டு மார்ச் 7 அன்று ரே பரேலியில் சையத் விரசாத் உசைன் மற்றும் ரசியா பேகம் ஆகியோருக்கு மகனாக பிறந்தார். ஒவர் உசைனாபாத் மேல்நிலைப் பள்ளியில் ஆரம்ப கல்வியை கற்றார். பின்னர் ஷியா கல்லூரியில் பட்டப் பெற்றார். கல்லூரி காலத்தில் மாணவர் சங்கத்தின் தலைவராக இருந்தார். இதே காலகட்டத்தில் இவர் கேஸ் கோஸி கார்னர் மற்றும் ஹோட்டல் கிருஷ்ணா ஆகிய இரண்டு உணவகங்களுக்கான கணக்குகளை பராமரிக்கும் வேலையில் இருந்தார். இவர் ஓர் உள்ளூர் தொழிலதிபர் பிரேம் நரேன் டாண்டனுக்காக பணிபுரிந்தார். 

இவர் தனது இளங்கலை வணிகவியல் பட்டத்தை லக்னோ பல்கலைக்கழகத்தில் பெற்றார். அங்கு இவர் வணிகதுறை சங்கத்தின் தலைவராக தேர்ந்தெடுக்கப்பட்டார்.

சமூக பங்களிப்பு
---------------

இவர் லக்னோவில் 'அஞ்சுமான் அதாப்-இ-அத்பால்' என்ற சமூக-கலாச்சார அமைப்பை உருவாக்கினார். இந்த சங்கத்தின் வாழ்நாள் தலைவராக இருந்தார். இந்த அமைப்பு குழந்தைகளுக்கு உள்ளூர் மற்றும் மாநிலத்திற்குள் உட்பட்ட இடத்திற்கு சுற்றுப்பயணத்தை ஏற்பாடு செய்கிறது. மேலும் ஏழை மக்களுக்கு உதவும் வகையில் அதன் அலுவலகத்தில் ஒரு நூலகத்தை அமைத்துள்ளது. ஆண்டுதோறும் குழந்தைகளுக்கு பல்வேறு போட்டிகளை ஏற்பாடு செய்து பரிசுகளை வழங்குகிறது. மேலும் சிறந்த குழந்தைக்கு ஆண்டுதோறும் 'அஞ்சுமான் ப்ளூ' என்ற பட்டத்தையும் வழங்கப்படுகிறது.

அரசியல் வாழ்க்கை
----------------

இவர் 1969 ஆம் ஆண்டில் உத்தரபிரதேச இளைஞர் இந்திய தேசிய காங்கிரசில் இணைந்தார். 1971 ஆம் ஆண்டில் இளைஞர் காங்கிரசின் தலைவரானார். 1973 ஆம் ஆண்டு வரை தொடர்ந்து காங்கிரசை வழிநடத்தினார். 1980 ஆம் ஆண்டு முதல் 1985 ஆம் ஆண்டு வரை மாநிலங்களவையில் உறுப்பினராகவும், 1980 ஆம் ஆண்டு முதல் 1984 ஆம் ஆண்டு வரை உ.பி. காங்கிரஸ் குழுவின் பொதுச் செயலாளராகவும் இருந்தார். 1988ஆம் ஆண்டு முதல் 1992 ஆம் ஆண்டு வரை மாநிலங்களவையில் இரண்டாவது முறையும், 1992 ஆம் ஆண்டு முதல் 1998 ஆம் ஆண்டு வரை மூன்றாவது முறையும் தேர்ந்தெடுக்கப்பட்டார்.

மேற்கோள்கள்
-----------

"Remote Mindset - Open Magazine"

வெளி இணைப்புகள்
---------------

* ஜார்கண்ட் ஆளுநர் ஸ்ரீ சையத் சிப்டி ராசி (தரவு நீக்கப்பட்டது)
**சையிது முகமது அண்ணாவியார்** என்பவர் 18ஆம் நூற்றாண்டில் வாழ்ந்த தமிழ்ப் புலவராவார். அண்ணாவியார் மதுரையில் செய்கு மீரான் லெப்பை என்வருக்கு மகனாக பிறந்தவர்.

வரலாறு
------

சையிது முகமது தன் இளம் வயதிலேயே பெற்றோரை இழந்தார். இதனால் மதுரையை விட்டு மதுக்கூர் என்னும் ஊருக்கு வந்து சேர்ந்தார். அ்வ்வூரில் இருந்த முசுலீம்களின் ஆதரவில் திருக்குர்ஆனையும், பல சமய நூல்களையும் கற்றார். தமிழை நன்கு கற்கவேண்டி மதுக்கூரையடுத்த மூத்தக் குறிச்சி என்னும் சிற்றூரில் திண்ணைப் பள்ளிக்கூடம் வைத்திருந்த வாணிய செட்டியார் ஒருவரிடம் கல்வி கற்றார். பின்னர் நாகூர் சென்ற சையிது முகமது, அங்கு இருந்த வழுத்தூர் ஷெய்க் வகாபுத்த்தீன் சாகிபு என்பவரின் நன்பரானார். அவர் சொல்லைக் கேட்டு தனது சடாமுடியை களைந்து அவரிடம் தீட்சைப் பெற்று அவரை ஆண்ம குருவாக ஏற்றுக் கொண்டார். பின்னர ஐயம்பேட்டை வந்த சையிது முகமது அங்கு பள்ளிக்கூடம் வைத்து பல மாணவர்களுக்கு கற்பித்து அதனால் அண்ணாவியார் எனப் பெயர் பெற்றார். அதாராம்பட்டினம் முசுலீம்களின் அழைப்பை ஏற்று அங்கு சென்று வாழ்ந்தார்.

இலக்கியப் பணிகள்
----------------

சையிது முகமது அண்ணாவியார் கி.பி. 1717இல் *அலிநாமா* என்ற காவியத்தை இயற்றி, அரங்கேற்றம் செய்தார். மேலும் இவர் பத்து புராணங்களை பாடியுள்ளார். இவர் பாடிய நூல்களில் குறிப்பிடத்தக்கது *சாந்தாதியசவமகம்* என்பதாகும். இது மகாபாரதத்து அசுவமேத பர்வதத்தைப் பொருளாகக் கொண்டது. இத நாலாயிரம் செய்யுட்களைக் கொண்டது. இவரின் இந்த நூல் உள்ள 1370 செய்யுளைக் கொண்ட முழுமையற்ற பிரதி ஒன்று உ. வே. சாமிநாதையர் நூலகத்தில் உள்ளது. அது கிடைத்த அளவிலேயே பதிப்பிக்கப்பட்டுள்ளது. மேலும் இவர் *சுப்பிரமணியர் பிரசன்னப் பதிகம்* என்று பதினான்கு செய்யுள்களையும் இயற்றியுள்ளார். இவர் தம் 65ஆம் வயதில் இறந்தார். இவரது உடல் அதிராம்பட்டினத்துப் பள்ளிவாசலின் வடக்குப் பக்கத்தில் அடக்கம் செய்யப்பட்டது.

மேற்கோள்கள்
-----------

1. ↑  இரா. வெங்கடேசன் (18 ஏப்ரல் 2018). "இந்துமத நூல்கள் பாடிய இசுலாமியப் புலவர்கள்". *கட்டுரை*. கீற்று. 5 மார்ச் 2019 அன்று பார்க்கப்பட்டது.
2. ↑  மதமும் மனிதமும் (2001). *மகாமகோபாத்தியாய டாக்டர் உ. வே. சாமிநாதையர் நூல் நிலைய 58-வது ஆண்டு மலர்*. சென்னை: மகாமகோபாத்தியாய டாக்டர் உ. வே. சாமிநாதையர் நூல் நிலையம். பக். 63 - 64.
**சைரசு** (*Scirus*) என்பது 2001-ல் முதன்முதலில் தொடங்கப்பட்ட விரிவான அறிவியல் தேடல் பொறியாகும். இது சைட்சீரெக்சு(CiteSeerX) மற்றும் கூகுள் இசுகாலர் போன்று செயல்பட்டது. சைரசு அறிவியல் தகவல்களில் தனிக் கவனம் செலுத்தியது. சைட்சீரெக்சு போலல்லாமல், சைரசு ஆனது கணினி அறிவியல் மற்றும் தகவல் தொழில்நுட்பத்திற்காக மட்டும் அல்ல மேலும் அனைத்து முடிவுகளிலும் முழு உரை சேர்க்கப்படவில்லை. இது அறிவியல் தேடல் முடிவுகளை இசுகோபசுக்கு அனுப்பியது. இசுகோபசு என்பது உலகளாவிய அறிவியல் ஆராய்ச்சி வெளியீட்டை உள்ளடக்கிய ஆய்வுச்சுருக்கம் மற்றும் மேற்கோள்களை உள்ளடக்கிய தரவுத்தளமாகும். சைரசின் உரிமையினை எல்செவியர் வெளியீட்டு நிறுவனம் கொண்டுள்ளது. 2013-ல், சைரசு முகப்புப் பக்கத்தில், வெளியிட்ட அறிவிப்பின் மூலம் 2014 முதல் இத்தளம் செயலிலிருந்து விலகுவதாகத் தெரிவிக்கப்பட்டது.

சைரசு முகப்புப்பக்கத்தில் காணப்படும் அறிவிப்பின்படி சேவையானது பிப்ரவரி 2014க்குள் நிறுத்தப்பட்டதாக தெரிகிறது.

மேலும் பார்க்கவும்
------------------

* இசுகோபசு
* எல்செவியர்
* கூகுள் இசுகாலர்
* தாக்க காரணி

மேற்கோள்கள்
-----------

1. ↑  McKiernan, Gerry (2005). "E-profile: Scirus: For Scientific Information Only". *Library Hi Tech News* **22** (3): 18–25. doi:10.1108/07419050510601579.

வெளி இணைப்புகள்
---------------

* சைரசு முகப்புப்பக்கம்
* *Scirus*, பீட்டரின் எண்ணிம குறிப்பு ஷெல்ஃப், கேல் குறிப்பு விமர்சனங்கள்
அன்செல்மி கேடான் தெசுமாரெசுட்டு
**அன்செல்மி கேடான் தெசுமாரெசுட்டு** (*Anselme Gaëtan Desmarest*)(மார்ச் 6, 1784 - ஜூன் 4, 1838) என்பவர்பிரான்சு நாட்டு விலங்கியலாளர் மற்றும் எழுத்தாளர் ஆவார். இவர் நிக்கோலசு தெசுமாரெசுட்டுவின் மகன் மற்றும் யூஜின் அன்செல்மே செபாசுடின் லியோன் தெசுமாரெசுட்டுவின் தந்தை ஆவார். தெசுமாரெசுட்டு, ஜார்ஜஸ் குவியர் மற்றும் அலெக்ஸாண்டரே பிரோங்னியார்ட் ஆகியோரின் சீடராக இருந்தார். 1815 ஆம் ஆண்டில், இவர் பியர் ஆண்ட்ரே லாட்ரெயிலுக்குப் பின் *ஈகோல் நேசனோலே வெட்ரினேயரி டிஆல்பர்ட்டில்* (École nationale vétérinaire d'Alfort) விலங்கியல் பேராசிரியராக நியமிக்கப்பட்டார். இவர் 1819-ல் அமெரிக்கத் தத்துவவியல் சங்கத்திற்கும் 1820-ல் தேசிய மருத்துவக் கல்விகழகத்திற்கும் உறுப்பினராகத் தேர்ந்தெடுக்கப்பட்டார்.

தெசுமாரெசுட்டு, ஹிஸ்டோரி நேட்டுரேலே டெசு டாஙாரசு, டெசு மானாகின்சு எட் டெசு டோடியர்சு (*Histoire Naturelle des Tangaras, des Manakins et des Todiers*) (1805), கன்சிடரேசன் ஜெனரேல்சு சூர் ல கிளாசி டெசு கிரஸ்டேயசு (*Considérations générales sur la classe des crustacés*)(1825), மேமோலாஜி அவ் டெசுகிரிப்சன் டெசு மாமிஃபெரெயசு (*Mammalogie ou description des espèces des Mammifères*)(1820) மற்றும் டிக்சோனாரி டெசு சயன்சௌ நேட்சுரேலிசு (*Dictionnaire des Sciences Naturelles*)(1816-30, ஆண்ட்ரே மேரி கான்ஸ்டன்ட் டுமெரில் உடன்) நூல்களை எழுதியுள்ளார்.

பழுப்பு பாசி *டெசுமரெசுடியா டெசுமரெசுடின்* இவரது நினைவாகப் பெயரிடப்பட்டதுடன் இதனுடைய, குடும்பமும் (டெசுமரெசுடியேசியே) - வரிசையும் (டெசுமரெசுடியேல்சு) பெயரிடப்பட்டு, மாதிரி இனமாகக் கருதப்படுகிறது.

குறிப்பு
--------

தெசுமாரெசுட்டின் சில படைப்புகள் 19 மற்றும் 20 ஆம் நூற்றாண்டு குறிப்புகளில் மேற்கோள் காட்டப்பட்டு, ஏ. ஜி. தெசுமாரெசுட்டு படைப்பாகக் கூறப்பட்டுள்ளது, இது பிழையானதாகும்.

மேற்கோள்கள்
-----------

1. ↑  Hans G. Hansson. "Anselme Gaëtan Desmarest". *Biographical Etymology of Marine Organism Names*. Göteborgs Universitet. 27 October 2010 அன்று மூலம் பரணிடப்பட்டது. September 21, 2010 அன்று பார்க்கப்பட்டது.
2. ↑  "APS Member History". *search.amphilsoc.org*. 2021-04-05 அன்று பார்க்கப்பட்டது.
[*தொடர்பிழந்த இணைப்பு*]
3. ↑  Lamouroux, Jean Vincent Félix (1813). "Essai sur les genres de la famille des thalassiophytes non articulées" (in fr). *Annales du Muséum d'Histoire Naturelle, Paris* (Paris: G. Dufour et cie) **20**: 43–45. இணையக் கணினி நூலக மையம்:2099267.. பார்த்த நாள்: 11 December 2017.
4. ↑  O'Connell, Marjorie (1916). "Bibliography". *The Habitat of the Eurypterida*. பக். 261.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**அன்க்கோனா நடவடிக்கை** (*Battle of Ancona*) என்பது இரண்டாம் உலகப் போரின் போது நடைபெற்ற ஒரு நீர்நிலத் தாக்குதல். இத்தாலியப் போர்த்தொடரின் ஒரு பகுதியான இதில் நேச நாட்டுப் படைகள் ஜெர்மானியர்களிடமிருந்து அன்க்கோனா துறைமுகத்தைக் கைப்பற்றின. 

செப்டம்பர் 1943ல் இத்தாலி மீது படையெடுத்த நேச நாட்டுப் படைகள் பத்து மாதகால கடும் சண்டைக்குப் பின்னர் தெற்கு மற்றும் மத்திய இத்தாலியைக் கைப்பற்றின. வடக்கு இத்தாலியை நொக்கி முன்னேறிக் கொண்டிருந்த அவற்றுக்குத் தேவையான தளவாடங்கள் தெற்கு இத்தாலியத் துறைமுகங்கள் மூலம் இறக்குமதி செய்யப்பட்ட வந்தன. தளவாடங்கள் நகர்த்தப்படும் தூரத்தைக் குறைக்க, வடக்கு இத்தாலியில் ஒரு துறைமுகத்தைக் கைப்பற்றி அதன் மூலம் தளவாட வழங்கலை மேற்கொள்ள நேச நாட்டுத் தளபதிகள் முடிவு செய்தனர். இத்தாலியில் மேற்கு கடற்கரையில் உள்ள அன்க்கோனா துறைமுக நகரைத் தாக்கிக் கைப்பற்ற முடிவு செய்தனர். இப்பொறுப்பு போலந்திய 2வது கோரிடம் ஒப்படைக்கப்பட்டது. ஜூன் 16, 1944 அன்று போலியப் படைகள் அன்க்கோனாவை நோக்கி முன்னேறத் தொடங்கின. கியென்ட்டி ஆற்றை ஜூன் 21ல் அடைந்தன. ஜூன் 30 வரை அப்பகுதியில் சண்டை நீடித்தது. அங்கிருந்த ஜெர்மானியப் படைகளை முறியடித்த பின்னர் அன்க்கோனா நகரை நோக்கி முன்னேறத் தொடங்கின. ஜூலை 17ம் தேதி அன்க்கோனா நகர் சுற்றி வளைக்கப்பட்டு அதற்கு மறுநாள் கைப்பற்றப்பட்டது.

மேற்கோள்கள்
-----------

1. ↑  Olgierd Terlecki, Beryl Arct, *Poles in the Italian campaign, 1943-1945*, Interpress for the Council for Protection of Monuments of Struggle and Martyrdom, 1972, p.101
பி. சத்யன்
**பி. சத்யன்** (*B. Satyan*) இந்தியாவைச் சேர்ந்த ஓர் அரசியல்வாதியாவார். கேரள மாநிலத்தின் அட்டிங்கல் தொகுதியில் போட்டியிட்டு வென்று 13 ஆவது சட்டப்பேரவையில் சட்டமன்ற உறுப்பினராகப் பணிபுரிந்தார். இந்திய பொதுவுடமைக் கட்சியின் மார்க்சிய பிரிவைச் சேர்ந்த இவர் அக்க்ட்சியின் தலைவராகவும் இருந்தார். மாணவர் இயக்கத்தின் மூலம் அரசியலுக்கு வந்தார். திருவனந்தபுரம் பல்கலைக்கழக கல்லூரித் தலைவராகவும், கேரளப் பல்கலைக்கழக ஆட்சிக்குழுவில் உறுப்பினராகவும் பணியாற்றியுள்ளார். திருவாடானை மாவட்ட பஞ்சாயத்து தலைவராகவும், திருவனந்தபுரம் மாநகராட்சி கவுன்சிலராகவும் பணியாற்றியுள்ளார். 2011 மற்றும் 2016 ஆம் ஆண்டுகளில் அட்டிங்கல் தொகுதியில் இருந்து கேரள சட்டசபைக்கு போட்டியிட்டு வெற்றி பெற்றார்.

சத்யனின் தந்தை பெயர் பாசுகரன் ஆகும். தாயார் பெயர் தங்கம்மா. இவருக்கு லீனா தாமசு என்ற மனைவியும் ஒரு மகனும் ஒரு மகளும் உள்ளனர்.

மேற்கோள்கள்
-----------

1. ↑  "Members - Kerala Legislature". 27 May 2016 அன்று மூலம் பரணிடப்பட்டது. 8 May 2016 அன்று பார்க்கப்பட்டது.
2. ↑  "Kerala Assembly Election Results in 2011". 2020-09-24 அன்று மூலம் பரணிடப்பட்டது. 2020-09-22 அன்று பார்க்கப்பட்டது.
இயக்கத்தை ஆதரிக்கும் சுவர் விளம்பரம்
**தெஹ்ரீக்-இ-நஃபாஸ்-இ-ஷரியத்-இ-மொஹம்மதி** (Tehreek-e-Nafaz-e-Shariat-e-Mohammadi, ஆங்கிலம்: Movement for the Enforcement of Islamic Law) என்பது பாக்கிஸ்தானில் செயல்படும் ஆயுதம் தாங்கிய தீவிரவாத அமைப்பாகும். இந்த அமைப்பின் முக்கிய நோக்கம் ஷரியா சட்டத்தை நாடு முழுமைக்கும் திணிப்பதாகும் (enforce). இக்குழுவை 1992 ஆம் ஆண்டு *சுபி முஹம்மது* என்பவர் உருவாக்கினார். இந்த அமைப்பு 2007 ஆம் ஆண்டு *ஸ்வாட்* மாவட்டம் முழுவதையும் தனது கட்டுப்பாட்டில் வைத்திருந்தது. 2002 ஆம் ஆண்டு ஜனவரி 12 அன்று பாக்கிஸ்தான் அதிபர் பெர்வேஸ் முஷாரஃப் இந்த அமைப்பை தீவிரவாத அமைப்பு என அறிவித்து தடை செய்தார்.

இந்தக் குழுவானது பாக்கிஸ்தான் மற்றும் ஆப்கானிஸ்தான் எல்லையில் செயல்படுகிறது. பாக்கிஸ்தானின் *ஸ்வாட்* மற்றும் *மலாகந்த்* மாவட்டங்களிலும் மேலும் *தார்கை* மற்றும் *செனாங்கி* பகுதிகளிலும் தீவிரமாக செயல்படுகிறது. இக்குழு ஆப்கானிஸ்தானின் தாலிபான் அமைப்பிற்கு உதவி செய்து வருகிறது. இந்த அமைப்பு *பாக்கிஸ்தானின் மிகவும் அபாயகரமான அமைப்பு* என வகைப்படுத்தப்பட்டுள்ளது." இவ்வமைப்பை உருவாக்கிய *சுபி முஹம்மது* சிறையில் அடைக்கப்பட்டிருந்த போது அவரது மருமகனான *மெளலானா ஃபஸ்லுல்லா* இதன் தலைவராக இருந்தார். 2008 ஆம் ஆண்டு மாகண அரசுடன் இக்குழு செய்து கொண்ட அமைதி உடன்படிக்கையின்படி *சுபி முஹம்மது* விடுதலை செய்யப்பட்டார்.

மேற்கோள்கள்
-----------

1. 1 2  "Tehreek-e-Nafaz-e-Shariat-e-Mohammadi, Extremist Group of Pakistan". SATP. 2007-04-19 அன்று பார்க்கப்பட்டது.
2. 1 2 3  Hassan Abbas (12 April 2006). "The Black-Turbaned Brigade: The Rise of TNSM in Pakistan". Jamestown Foundation. Archived from the original on 2007-09-30.. பார்த்த நாள்: 2007-04-19.
3. ↑  Khan, Riaz. "Inside rebel Pakistan cleric's domain", Associated Press report, as it appeared at *USA Today* Website, October 27, 2007, accessed November 7, 2007
4. ↑  "DARGAI & CHENAGAI: WAITING TO HEAR ZAWAHIRI'S VERSION - INTERNATIONAL TERRORISM MONITOR: PAPER NO. 152". South Asia Analysis Group. 2006-11-26 அன்று மூலதளத்திலிருந்து பரணிடப்பட்டது எடுக்கப்பட்டது. 2007-04-20 அன்று பார்க்கப்பட்டது.
5. ↑  Toosi, Nahal (2009-02-15). "Taliban to cease fire in Pakistan's Swat Valley". Yahoo News. Archived from the original on 2009-02-16.. பார்த்த நாள்: 2009-02-15.